《钱君倚夫人仙源郡君挽词》
宋代·李之仪

春生复秋落，物物犹帝力。哀哉劬劳恩，甘藟至诚实。

棘心咏诗人，常恐一旦失。何乃不我报，皎皎如白日。

痛哉胡为生，每念气填臆。仰君犹长庚，华发萃众德。

岁时捧金樽，门户几万石。常云我有子，未易先尺璧。

伯仁非碌碌，到此辄自惑。庶几德有相，睥睨莫我逼。

颇闻君有言，既跌不见谪。李杜苟齐名，死且不足惜。

孰不斯言愧，谓君寿无极。岂知属纩书，何为在吾侧。

堂堂古益友，千载同此室。撼铎倘能参，我泪不虚滴。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。